[Deutsche Entomologische Zeitschrift 1891. Heft IL] 251 



Mylabridis seu Bruchidis alterum supplementum 

 a Flaminio Baudi. 



Mylabris venusta Fahrs. singularis inter primae sectionis 

 species, hucusque parum cognita minusque in coUectionibus diffusa 

 copiose, uti videtur, nuper in Galliae interioris Mont-Dore inventa, 

 pluribus speciminibus a D. Croissandeau amice missa accuratius 

 delineanda. 



Praeter pauca quae de hac specie in Deutsche Ent. Zeitschr., 

 Jahrg. 1886, pag. 401 fuere relata haec admonenda. 



Statura et habitu brachiali valde affinis, differt attamen thorace 

 in utroque sexu paulo minus dense, rugosius fere punctato, spinula 

 laterali paulo magis porrecta ; elytris floccis albidis laete consparsis, 

 pube nulla griseo-flavescente commixta; corpore infra pube tenui 

 parum densa albida induto, ad pectoris abdominisque segmenti 

 primi latera tantisper condensata. 



Mas pedibus anticis ut in brachiali constructis, rufo-testaceis, 

 reliquis nigris, mediorum femoribus validis, subtus a basi et ab 

 apice medium versus sensim incrassatis , quasi medio angulato- 

 dentiformibus, tibiis apicem versus arcuatis, apice interiore mucrone 

 valido, truncato armatis; posticorum femoribus leviter arcuatis, 

 subtus ante basin dente validiusculo munitis, apicem versus muticis; 

 antennis fere ut in brachiali, testaceis, articulis tribus ultimis, 

 quatuor interdum , plus minusve infuscatis; abdominis segmentis 

 ventralibus 2 — 4 medio tantisper angustioribus, ultimo apice medio 

 callo prominulo instructo. 



Foemina pedibus nigris, anticorum tibiis tarsisque testaceis, 

 mediis simplicibus, posticorum femoribus vix arcuatis, edentatis; 

 abdominis segmentis ventralibus simplicibus; antennis nigris, arti- 

 culis quatuor primis rufo-testaceis. 



M. arachidis Fahrs.: huic speciei e Brasilia in Schönherr, 

 Gen. et sp. Curcul., tomo V, p. 10, descriptae tria specimina refe- 

 renda censeo a D. F. Ludy donata patria Graecia a D. Tieffenbach. 

 Quamvis statura Br. scutellari, sec. Scbönh. nunc M. chinensi L. 

 majora, corporis forma et pictura cum arachidis sat apte con- 

 venire videntur, pedum praesertim habita ratione quorum femora 

 postica dente admodum valido extus, spina sat elongata acutaque 



